|  |
| --- |
| **Notatark** |
| Sagsnr. 01.00.00-P20-2-19 |
| Sagsbehandler |
| Per Nørmark |

|  |  |
| --- | --- |
|  | 20.06.2019 |

**Referat orienteringsmøde om Juelsminde Digelag 6 juni 2019**

Dagsorden udsendt på forhånd:

1. Velkommen (Peter H)
2. Afgrænsning (Thomas)
3. Vedtægter, inkl. navn og kontingent (Johnny)
4. Søkjær (Jytte)
5. videre proces (Hedensted kommune)
6. evt.

Mødet blev holdt på Juelsminde Rådhus, Tofteskovvej 4, Juelsminde, i mødelokale Rådhussal fra 17.00 til 18.30.

Mødeleder: Stener Glamann

Referent: Per Nørmark

Mødedeltagere:

Claus Nonnegaard, Thomas Hannibal, Johnny Sørensen, Bo Hannibal, Finn Reinau, Lars Mikkelsen, Niels C. Mikkelsen, Poul Erik Østergaard, Ole Bell, Jan Olesen, Lis Pedersen, Maiken Lorensen, Bent Alminde, Jesper Skogstad, Jytte Beck, Frants Arboe, Keld Vigge Rasmussen.

Deltagere fra Hedensted Kommune: Peter Hüttel, Peter Svane-Knudsen og Per Nørmark

1: Peter Hüttel bød velkommen til den store gruppen og gennemgik lidt om processen fra det første møde og til nu

Stener Glamann tog herefter over.

2: Thomas Hannibal gennemgik de principper som der er enighed om og hvorledes at de har udmøntet sig i forslaget til afgrænsning. Det er 2,5 meter kurven og en solidarisk løsning for alle inden for afgræsningen der har været arbejdet ud fra. 2,5 meter kurven er valgt ud fra Risikostyringsplanen fra 2015. Der var en kort diskussion af kriteriet primær tilkørselsvej.

3: Johnny Sørensen gennemgik forslag til vedtægter. Navn på det nye digelag vil være Juelsminde digelag. Forslaget til vedtægter siger ikke noget om den fremtidige fordeling af udgifter ved bygning af et dige, men kun hvem der skal være med i det kommende digelag, stemmefordeling og udgiften herfor.

4: Jytte Beck gennemgik processen for Søkjær. Søkjær er interesseret i at være med i det fremtidige digelag men man skal være opmærksom på eks. Værdien af det eksisterende dige, driftsopgaver der skal overtages og andet. Der arbejdes på at lave nogle principper for inddragelse af Søkjær i Juelsminde digelag.

5: Hedensted Kommune gennemgik hvad der nu skal ske. Når de sidste spørgsmål er på plads, sendes følgebrev, forslag til vedtægter og afgrænsning og principper for inddragelse af Søkjær frem til Hedensted Kommune. Dette sker i august. Hvis byrådet vedtager forslagene sendes de ud i en 4 ugers høring inkl. klagefrist. Hvis der ikke modtages klager kan de næste skridt tages, indkaldelse til generalforsamling formodentlig ultimo november. Hvis der indsendes klager kendes tidsplanen ikke. Hedensted Kommune opfordre alle der har spørgsmål til at kontakte dem for en afklaring og der tages gerne ud til et møde for en snak. Alle i gruppen opfordre Hedensted Kommune til at tage kontakt med andre kommuner for at kunne nytte af deres erfaring.

6: Ingen kommentar

Peter Hüttel takkede de fremmødte for et godt møde.